**NABAVA JEDNOSTAVNE VRIJEDNOSTI**

**PREDMET NABAVE:**

**USLUGE ČIŠĆENJA PROSTORA ZAVODA ZA HITNU MEDICINU KARLOVAČKE ŽUPANIJE ZA 2023. GODINU**

**Evidencijski broj nabave: 2023-32**

Karlovac, veljača 2023. godine

KLASA: 406-09-02/23-01/01

URBROJ: 2133/89-03-23-02

Karlovac, 09.02.2023.

**POZIV NA DOSTAVU PONUDE**

**1. Podaci o naručitelju:**

Naziv naručitelja: Zavod za hitnu medicinu Karlovačke županije

Adresa naručitelja: Dr. Vladka Mačeka 48, 47 000 Karlovac

OIB: 81321900129

Broj telefona: 047/804-016

Broj telefaksa: 047/611-332

Internetska adresa: http://www.zzhm-kz.hr

Adresa elektroničke pošte (e-mail): racunovodstvo@zzhm-kz.hr

**2. Podaci o osobi zaduženoj za komunikaciju s ponuditeljima:**

Osoba zadužena za komunikaciju s ponuditeljima je Igor Malović.

Adresa: Dr. Vladka Mačeka 48, 47 000 Karlovac

Telefon: 047/804-016

Telefaks: 047/611-332

E-mail: [racunovodstvo@zzhm-kz.hr](mailto:racunovodstvo@zzhm-kz.hr)

**3. Opis predmeta nabave:**

Predmet nabave je čišćenje prostora Ispostava Zavoda za hitnu medicinu Karlovačke županije u Slunju, Josipdolu, Ogulinu, Dugoj Resi, Ozlju, Vojniću, i čišćenje prostora sjedišta u Karlovcu za vrijeme korištenja godišnjeg odmora čistačice.

Evidencijski broj nabave: 2023-32

**4. Procijenjena vrijednost nabave (bez PDV-a):** 21.063,00 EURA (bez PDV-a).

**5. Tehnička specifikacija predmeta nabave:**

Čišćenje Ispostava Zavoda za hitnu medicinu u Slunju (Plitvička 18 a, 47240, Slunj), Josipdolu (Ogulinska 10, Josipdol), Ogulinu (Bolnička ul. 38, 47300, Ogulin), Dugoj Resi (Bana Josipa Jelačića 4, 47250 Duga Resa), Ozlju (Kolodvorska cesta 2, 47280, Ozalj), Vojnić (Andrije Hebranga 26, Vojnić), te sjedišta u Karlovcu (Dr. V. Mačeka 48, 47 000 Karlovac).

Čišćenje obuhvaća sve prostorije prema traženom:

- usisavanje, pranje i dezinfekcija podova,

- pranje i dezinfekcija umivaonika, stolova,

- sanitarije,

- dnevni boravci,

- sobe za odmor,

- te druge prostore koje pripadaju pojedinoj ispostavi.

Za obavljanje usluge čišćenja koja je predmet nabave, Naručitelj će osigurati potrebna sredstva, opremu, alate, uređaje (npr. usisavači za prašinu i sl.), kao i ostali pribor: krpe za čišćenje, metle i sl. Navedenu opremu djelatnici Ponuditelja su obvezni redovno održavati, mijenjati dotrajali pribor te brinuti o ispravnosti i higijenskoj čistoći istog.

**6. Količina predmeta nabave**

Ispostave Zavoda za hitnu medicinu Karlovačke županije Josipdol, Ozalj, Slunj, Ogulin, Duga Resa i Vojnić dva puta tjedno do 31.12.2023. godine.

Sjedište Karlovac 30 radnih dana od 07:00 do 15:00 h po potrebi za vrijeme korištenja godišnjeg odmora spremačice Zavoda.

Naručitelj je u Troškovniku odredio okvirnu površinu prostora.

Ponuditelji mogu tijekom roka za dostavu ponuda izvršiti uvid u predmetne lokacije, te utvrditi sve relevantne činjenice i elemente za nuđenje navedenih usluga. Uvid će se obaviti uz prethodnu najavu osobama zaduženima za kontakt.

**7. Mjesto obavljanja usluge**

Čišćenje prostora Ispostava Zavoda za hitnu medicinu u Slunju (Plitvička 18 a, 47240, Slunj), Josipdolu (Ogulinska 10, Josipdol), Ogulinu (Bolnička ul. 38, 47300, Ogulin), Dugoj Resi (Bana Josipa Jelačića 4, 47250 Duga Resa), Ozlju (Kolodvorska cesta 2, 47280, Ozalj), Vojnić (Andrije Hebranga 25, Vojnić) te sjedišta u Karlovcu (Dr. V. Mačeka 48, 47000 Karlovac).

**8. Rok obavljanja usluge**

Početak obavljanja isporuke će biti od 01. ožujka 2023.g. do 31. prosinca 2023.g.

**9. Oblik, način izrade, sadržaj i način dostave ponude**

**a) Oblik i način izrade ponude**

1. Ponuda dostavljena u pisanom (papirnatom) obliku treba biti uvezena u cjelinu jamstvenikom s pečatom na poleđini, na način da se onemogući naknadno vađene ili umetanje listova ili dijelova ponude.

2. Stranice ponude treba označiti redim brojem stranica kroz ukupan broj stranica ponude ili ukupan broj stranica ponude kroz redni broj stranice.

3. Ponuda se piše neizbrisivom tintom.

4. Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma biti potvrđeni pravovaljanim potpisom ovlaštene osobe gospodarskog subjekta i pečatom.

5. Ponuda se predaje u izvorniku

**b) Sadržaj ponude**

1. Obrazac ponude (Prilog 1),

2. Popunjeni troškovnik (Prilog 2),

3. Uvjeti sposobnosti iz točke 17. i 18. ovog poziva.

**c) Način dostavljanja ponude:**

Ponude se zaprimaju u Zavodu za hitnu medicinu Karlovačke županije, na urudžbeni zapisnik, na adresi Karlovac, Dr. Vladka Mačeka 48 (I. kat) bez obzira na način dostave. Ponuda, sa svim prilozima, se dostavlja u zatvorenoj omotnici na kojoj je naznačeno naziv i adresa ponuditelja te adresa i oznaka sljedećeg sadržaj:

ZAVOD ZA HITNU MEDICINU KARLOVAČKE ŽUPANIJE

Dr. Vladka Mačeka 48, 47 000 Karlovac

PONUDA ZA ČIŠĆENJE PROSTORA ZAVODA ZA 2023.

Evidencijski broj nabave: 2023-32

„NE OTVARAJ“

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Ponuditelj može do isteka roka za dostavu ponuda dostaviti izmjenu i/ili dopunu ponude, koje se dostavljaju na isti način kao i osnovna ponuda s obvezom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude, te se ista neotvorena vraća ponuditelju. Ponuda se ne može mijenjati ili povući nakon isteka roka za dostavu ponuda.

Ponuda pristigla nakon isteka roka za dostavu ponuda ne otvara se i obilježava se kao zakašnjela pristigla ponuda. Zakašnjela pouda se neotvorena vraća pošiljatelju bez odgode.

**d) Datum vrijeme i mjesto dostave ponuda i otvaranja ponuda**

Datum i vrijeme dostave ponude: **20. veljače 2023. godine najkasnije do 10.00 sati**.

Mjesto dostave ponuda: Zavod za hitnu medicinu Karlovačke županije, Karlovac, Dr. Vladka Mačeka 48, I. kat, urudžbeni zapisnik kod službe za financije i računovodstvo. Ponuda se može poslati i preporučeno poštom, međutim tada sam ponuditelj snosi rizik da ponuda ne stigne do vremena naznačenog za dostavu ponude.

Otvaranje ponude će se održati: 20. veljače 2023. godine u 10,00 sati, u Zavodu za hitnu medicinu Karlovačke županije, Karlovac, Dr. Vladka Mačeka 48.

Otvaranje ponuda nije javno.

**10. Način određivanja cijena ponude**

Ponuđene cijene su nepromjenjive za vrijeme trajanja ugovora o jednostavnoj nabavi. Ponuditelji su dužni ponuditi tj. upisati cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu, odnosno troškovniku.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjestu predviđeno za upis cijene ponude s PDV-om, upisuje se isti iznos kao što je upisan na mjestu predviđeno za upis cijene ponude bez PDV-a, a mjesto predviđen za upis PDV-a ostavlja se prazno.

U cijenu ponude bez poreza na dodanu vrijednost moraju biti uračunati svi troškovi i popusti. U cijenu čišćenja mora biti uključeno vrijeme čišćenja te dolazak u ispostavu.

**11. Valuta u kojoj cijena treba biti izražena**

Cijena ponude izražava se u eurima.

**12. Rok, način i uvjeti plaćanja**

Plaćanje prema stvarno isporučenoj usluzi, a temeljem ispostavljenog računa najkasnije u roku od 30 dana od dana uredne isporuke usluge. Plaćanje se obavlja na žiro račun ponuditelja.

**13. Rok valjanosti ponude**

Rok valjanosti ponude je 90 dana od krajnjeg roka za dostavu ponuda. Ponuditelji mogu odrediti i dulji rok važenja ponude.

**14. Kriterij odabira najpovoljnije ponude**

Kriterij odabira najpovoljnije ponude je najniža cijena.

**15. Jezik na kojem se sastavlja ponuda**

Ponuda se podnosi na hrvatskom jeziku i latiničnom pismu.

**16. Rok za donošenje odluke o odabiru ili poništenju**

Rok za donošenje odluke o odabiru najpovoljnije ponude iznosi 10 dana od isteka roka za dostavu ponuda.

Rok za donošenje obavijesti o poništenju postupka bagatelne nabave iznosi 10 dana od isteka roka za dostavu ponuda.

**17. Uvjeti sposobnosti gospodarskog subjekta, te dokumenti kojima dokazuju sposobnost:**

1. **Izvadak iz sudskog, obrtnog, strukovnog ili drugog odgovarajućeg registra** države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od tri mjeseca računajući od dana početka postupka javne nabave (dan donošenja Odluke o početku postupka jednostavne nabave -09.02.2023.).

1. **Potvrda porezne uprave o stanju duga ili jednakovrijedni dokument nadležnog tijela** države sjedišta gospodarskog subjekta, koji ne smiju biti stariji od 30 dana računajući od dana donošenja Odluke o početku postupka jednostavne nabave - 09.02.2023. godine.

**18. Uvjeti tehničke i stručne sposobnosti:**

Ponuditelj mora dokazati da je tijekom tri godine koje prethode ovoj godini (2020., 2021. i 2022.) uredno pružio jednu ili više glavnih usluga čišćenja čija zbrojena vrijednost treba biti minimalno u visini procijenjene vrijednosti nabave (bez PDV-a) iz ovog postupka.

Za potrebe utvrđivanja sposobnosti iz ove točke Ponuditelj mora dostaviti popis glavnih usluga pruženih tijekom prethodne tri godine, s vrijednošću usluga, datumom pružene usluge te nazivom druge ugovorne strane (Prilog III).

**19. Uvjeti sposobnosti u slučaju zajednice gospodarskih subjekata**

Gospodarski subjekti iz zajednice gospodarskih subjekata moraju pojedinačno svaki za sebe dokazati sposobnost za profesionalno obavljanje djelatnosti iz točke 17. ove dokumentacije o nabavi. Za dokazivanje uvjeta tehničke i stručne sposobnosti iz točke 18. ove dokumentacije, zajednica gospodarskih subjekata može se osloniti na sposobnost članova zajednice ili drugih gospodarskih subjekata bez obzira na pravnu prirodu njihova međusobnog odnosa.

U tom slučaju zajednica gospodarskih subjekata mora dokazati naručitelju da će imati na raspolaganju nužne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

**20. Oslanjanje na sposobnost drugih subjekata**

Sukladno odredbi članka 273. ZJN (NN 120/16, 114/22) gospodarski subjekt ili zajednica gospodarskih subjekata se može u postupku javne nabave radi dokazivanja ispunjavanja kriterija za odabir gospodarskog subjekta, koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. U slučaju oslanjanja na sposobnost drugih subjekata gospodarski subjekt (u ponudi) kao dokaz dostavlja:

- potpisanu i ovjerenu Izjavu gospodarskog subjekta o stavljanju svojih resursa na raspolaganje ili

- Ugovor/Sporazum o poslovnoj/tehničkoj suradnji iz kojega je vidljivo koji se resursi međusobno ustupaju.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja:

- relevantne kriterije za odabir gospodarskog subjekta te

- postojanje osnovnih razloga za isključenje.

Sukladno navedenom, ponuditelj u ponudi mora dokazati za gospodarske subjekte na čiju se sposobnost oslanja da:

- ne postoje osnove za isključenje i da

- ispunjavaju uvjete tehničke i stručne sposobnosti radi čijeg ispunjenja se ponuditelj oslanja na gospodarski subjekt.

Navedeno se dokazuje na način propisan u točkama 17.i 18. ove dokumentacije. Naručitelj će od gospodarskog subjekta zahtijevati da zamjeni subjekt na čiju se sposobnost oslonio radi dokazivanja kriterija za odabir ako:

- utvrdi da kod tog subjekta postoje osnove za isključenje ili

- da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

**21. Odredbe koje se odnose na podugovaratelje**

Podugovaratelj je gospodarski subjekt koji za ugovaratelja izvršava uslugu koja je neposredno povezana s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti dokumentaciju za podugovaratelja.

Ako je gospodarski subjekt dio ugovora o nabavi dao u podugovor, podaci iz podtočke 1. i 2. moraju biti navedeni i u ugovoru o nabavi. U slučaju iz ove točke, gospodarski subjekt je dužan u ponudi dostaviti dokaze o sposobnosti za obavljanje profesionalne djelatnosti kako je traženo točkom 17. ove dokumentacije o nabavi.

Naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi. Naručitelj će osnovu za isključenje iz članka 252. stavka 1. ZJN (NN 120/16, 114/22). primijeniti na podugovaratelje. Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Ponuditelj može tijekom izvršenja ugovora od Naručitelja zahtijevati:

- promjenu podugovaratelja za onaj dio ugovora koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora bez poreza na dodanu vrijednost, neovisno o tome je li prethodno dao dio ugovora u podugovor ili ne,

- preuzimanje izvršenja dijela ugovora koji je prethodno dao u podugovor.

Uz zahtjev, ugovaratelj dostavlja podatke i dokumente iz 1. stavka ove točke za novog podugovaratelja

Naručitelj neće odobriti zahtjev ugovaratelja:

- u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,

- u slučaju preuzimanja izvršenja ugovora, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost.

**22. Obveze odabranog ponuditelja**

Odabrani ponuditelj treba sa svoje strane imenovati osobu ( koordinatora) koja je zadužena za organizaciju i koordinaciju svih poslova čišćenja za potrebe Naručitelja, rješavanje i otklanjanje svih eventualno nastalih problema i prijepora u obavljanju poslova čišćenja, te koja će, u slučaju potrebe, biti dostupna na mobitel predstavniku Naručitelja radnim danom od 8:00 do 20:00 sati.

U slučaju propusta u pružanju usluga čišćenja, neovisno o tome je li se propust dogodio za vrijeme rada djelatnika odabranog ponuditelja, predstavnik Naručitelja kontaktirat će imenovanog koordinatora koji će bez odlaganja ukloniti nedostatke.

Odabrani Ponuditelj ima sljedeće obveze:

1. dostaviti Naručitelju podatke o osobi koju predlaže za koordinatora, koja će biti dostupna od 08:00 sati do 20:00 sati, svaki radni dan u godini (od ponedjeljka do petka),
2. uvesti svoje djelatnike u posao na način da ih upozna s prostorom (objektom / zgradom) na lokacijama Naručitelja koje će čistiti, potrebama i specifičnostima lokacija i sl., te s načinom doziranja sredstava za čišćenje, metodama i tehnikama čišćenja koje moraju primjenjivati kod različitih površina,
3. osigurati kontinuitet u obavljanju usluge čišćenja (npr. osigurava pravovremenu zamjenu za djelatnika koji je odsutan, na bolovanju ili odsutan iz bilo kojeg drugog razloga),
4. odazivati se u slučaju prigovora Naručitelja i prisustvovati u izradi zapisnika temeljem prigovora na obavljanje usluge čišćenja,
5. u slučaju inspekcije ili kontrole, Ponuditelj odgovara za ispunjenje svih zakonskih obveza prema svojim djelatnicima,
6. obvezan je svoje djelatnike pisanim putem obvezati na zabranu širenja bilo kakvih informacija koje saznaju za vrijeme rada, a vezanim za djelatnost Naručitelja. Ta obveza vrijedi i nakon prestanka ugovora s Naručiteljem, kao i nakon prekida suradnje Izvršitelja sa svojim djelatnicima,
7. Ponuditelj je odgovoran za provedbu mjera zaštite na radu i zaštite vezane za rad svojih djelatnika,
8. Ponuditelj se obvezuje poštivati sva pravila o zaštiti pacijenata od povreda i sigurnosnih mjera, te u tom smislu poštovati upute Naručitelja,
9. prilikom zbrinjavanja otpada osigurava primjenu pravila o zbrinjavanju otpada, prema uputama Naručitelja,
10. odgovara za pravovremeno naručivanje sredstava za čišćenje.

Odabrani ponuditelj odgovoran je za štetu nanesenu Naručitelju te se obvezuje Naručitelju nadoknaditi štetu na imovini koju tijekom pružanja usluge prouzroče ili počine njegovi djelatnici svojom krivnjom (namjerno ili nepažnjom) s time da se na odgovornost za eventualno nastalu štetu primjenjuju odredbe Zakona o obveznim odnosima (“Narodne novine”, broj 35/05, 41/08, 125/11, 78/15 i 29/18).

U slučaju nastanka štete, sastavit će se zapisnik koji ovjeravaju obje ugovorne strane.

Lokacije na kojima će se obavljati usluge čišćenja s kvadraturama prostora koji se čisti, navedeni su u Prilogu 2. - Troškovnik.

**23. Provedba kontrole kvalitete obavljanja usluge čišćenja**

Svaki djelatnik odabranog ponuditelja koji obavlja uslugu čišćenja obvezan je ispuniti obrazac Evidencije o radnoj prisutnosti djelatnika, koji se vodi na lokaciji Naručitelja. Naručitelj ima pravo, svakodnevno ili nasumično provoditi internu kontrolu kvalitete izvršene usluge. Naručitelj će u slučaju nezadovoljstva pruženom uslugom, neposredno nakon izvršene usluge čišćenja, uz prisutnost koordinatora poslova čišćenja prekontrolirati razinu čistoće prostora, odnosno očišćene površine.

U slučaju neurednog izvršavanja predmeta nabave Naručitelj će odabranom Ponuditelju naplatiti penale. Ukoliko Ponuditelj svojom krivnjom ne izvršava uredno predmet nabave tijekom ugovorenog perioda na način kako je to određeno Dokumentacijom o nabavi i ugovorom Naručitelj pridržava pravo na potraživanje penala od strane ponuditelja u visini 0,5 ‰ ukupne vrijednosti ugovorenog iznosa (s PDV-om) po danu za neuredno izvršenje predmeta nabave ukoliko propust po opomeni nije uklonjen u roku 24 sata, s tim da ukupni iznos penala ne može prijeći 5% ugovorene vrijednosti (s PDV-om). Ukoliko ugovorna kazna dostigne iznos maksimalnih penala Naručitelj ima pravo raskinuti ugovor bez štetnih posljedica.

Ponuditelj je obvezan u roku od 15 dana od primitka pismenog zahtjeva Naručitelja platiti ugovornu kaznu.

Ponuditelj i Naručitelj imaju pravo na produženje roka:

• uslijed nastupa više sile,

• uslijed mjera predviđenih aktima državnih tijela,

• uslijed pisanog zahtjeva Naručitelja za prekidom izvršenja usluge.

Pod višom silom podrazumijeva se okolnost koja je izvan kontrole odabranog ponuditelja, koja ne podrazumijeva pogrešku ili nemar odabranog ponuditelja i koja nije predvidiva.

**24.** Svi dokazi sposobnosti mogu se dostaviti u neovjerenoj preslici.

STRUČNO POVJERENSTVO

ZA PROVEDBU POSTUPKA JEDNOSTAVNE NABAVE

**Prilog 1**

**OBRAZAC PONUDE**

**Naručitelj:** Zavod za hitnu medicinu Karlovačke županije, Dr. Vladka Mačeka 48, Karlovac, OIB: 81321900129

**Predmet nabave:** Usluga čišćenja prostora Zavoda za hitnu medicinu Karlovačke županije za 2023.g.

**Podaci o ponuditelju:**

|  |  |  |  |  |  |
| --- | --- | --- | --- | --- | --- |
| Zajednica ponuditelja (zaokruži): | | | | DA NE | |
| Naziv i sjedište ponuditelja /  člana zajednice ponuditelja ovlaštenog za komunikaciju s naručiteljem i ostalih članova zajednice ponuditelja | | | |  | |
| OIB1: |  | | | Žiroračun IBAN : |  |
| Poslovna banka: | | | |  | |
| Gospodarski subjekt u sustavu PDV-a (zaokružiti): | | | | DA NE | |
| Adresa | |  | | | |
| Telefon | |  | | Telefaks |  |
| E-mail | |  | | | |
| Sudjelovanje podizvoditelja (zaokružiti) | | | DA NE | | |
| Ime, prezime i funkcija ovlaštene osobe/a za potpisivanje Ugovora | | |  | | |
| Ime, prezime i funkcija osobe za kontakt | | |  | | |

**1 Ili nacionalni identifikacijski broj prema zemlji sjedišta gospodarskog subjekta, ako je primjenjivo**

**Cijena ponude:**

Proučili smo Poziv za dostavu ponuda, te sve dokumente i podatke koje nam je Naručitelj stavio na raspolaganje, detaljno smo se upoznali sa svim uvjetima, odnosno odredbama Poziva, koje prihvaćamo te nudimo slijedeću cijenu za predmet nabave:

|  |  |
| --- | --- |
| Cijena ponude bez PDV-a |  |
| Porez na dodanu vrijednost |  |
| Cijena ponude s PDV-om |  |

**Rok valjanosti ponude:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(datum)

**ZA PONUDITELJA:**

**M.P. \_\_\_\_\_\_**

**(ime, prezime i potpis ovlaštene osobe)**

**(mjesto i datum)**

**2 Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom**.

Dodatak I Ponudbenom listu

PODACI OČLANOVIMA ZAJEDNICE PONUDITEUA

(priložiti samo u slučaju zajedničke ponude, ponudi se može priložiti više obrazaca ovisno o

broju članova zajednice ponuditelja)

|  |  |  |  |  |
| --- | --- | --- | --- | --- |
| Naziv i sjedište člana zajednice ponuditelja | | |  | |
| OIB3: | | | Žiroračun: |  |
| Gospodarski subjekt u sustavu PDV-a (zaokružiti): | | | DA NE | |
| Adresa |  | | | |
| Telefon |  | | Telefaks |  |
| E-mail |  | | | |
| Predmet i količina usluge koji će izvršavati pojedini član zajednice ponuditelja | |  | | |
| Vrijednost u EUR bez PDV-a i postotni udio isporuka koji će izvršavati pojedini član zajednice ponuditelja | |  | | |
| Ime, prezime i funkcija ovlaštene osobe/a za potpisivanje Ugovora | |  | | |
| Ime, prezime i funkcija osobe za kontakt | |  | | |

**ZA ČLANA ZAJEDNICE PONUDITELJA:**

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ime i prezime, funkcija i potpis ovlaštene osobe)

3 Ili nacionalni identifikacijski broj prema zemlji sjedišta gospodarskog subjekta, ako je primjenjivo

Dodatak II Ponudbenom listu

PODACI O PODIZVODITELJIMA

(priložiti samo u slučaju ako se dio ugovora o nabavi ustupa podizvoditeljima, ponudi se  
može priložiti više obrazaca, ovisno o broju podizvoditelja)

|  |  |  |  |  |
| --- | --- | --- | --- | --- |
| Naziv/tvrtka i sjedište podizvoditelja | | |  | |
| Skraćena tvrtka | | |  | |
| OIB4: | | | Žiroračun: |  |
| Gospodarski subjekt u sustavu PDV-a (zaokružiti): | | | DA NE | |
| Adresa |  | | | |
| Telefon |  | | Telefaks |  |
| E-mail |  | | | |
| Žiroračun IBAN : |  | | | |
| Ime, prezime i funkcija ovlaštene osobe za kontakt | |  | | |
| Predmet i količina usluge koji će izvršavati podizvoditelj | |  | | |
| Količina, vrijednost u eurima podugovora i postotni dio ugovora koji se daje u podugovor | |  | | |

**ZA PODIZVODITELJA**

**MP**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ime i prezime, funkcija i potpis ovlaštene osobe)

4 Ili nacionalni identifikacijski broj prema zemlji sjedišta gospodarskog subjekta, ako je primjenjivo

Prilog III.

**POPIS GLAVNIH USLUGA IZVRŠENIH TIJEKOM TRI PRETHODNE GODINE (2020.,2021. i 2022.)**

|  |  |  |  |  |
| --- | --- | --- | --- | --- |
| Redni broj | Opis predmeta nabave | Vrijednost ugovora (euro bez PDV-a) | Razdoblje pružanja usluge | Naručitelj |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_2023. godine

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime te potpis ovlaštene osobe)